**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: VFO/ 193-12/2015.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2015. június 25.-i nyilvános ülésére**

**Tárgy:** A nyugat-Balaton és Zala folyó medence nagytérség települési szilárdhulladékai kezelésének korszerű megoldására Önkormányzati társulás Társulási Megállapodás módosítása

**Az előterjesztő:** Papp Gábor polgármester

**Készítette:**  Babics Tamás osztályvezető

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A ZALAISPA Hulladékgazdálkodási Társulás Társulási megállapodását - törvényi kötelezettségeinek eleget téve - egységes szerkezetben 2013. május 29-én fogadta el. Az irányadó jogszabályi előírások szerint minden Önkormányzati Társulásnak az új jogszabályi feltételeknek megfelelő Társulási megállapodással kell rendelkezni. Ennek a ZALAISPA Hulladékgazdálkodási Társulás 2013. május 29-i döntésével megfelelt, mely értelmében a Társulás által elfogadott új Társulási megállapodás érvényes, azonban még nem hatályos.

A jogszabályi kötelezettség a ZALAISPA Hulladékgazdálkodási Társulást a Társulási megállapodása módosítására nem kötelezi, azonban a Társulás által 2013-ban beadott pályázata értelmében mind a Társulást, mind a Tag Önkormányzatokat döntési kötelezettség terheli. A KEOP- 1.1.1/C-13-2013-0017 számú projektben való együttműködést a Társult Önkormányzatok legtöbbje határozatban elfogadta, ennek végrehajtásával kapcsolatos kötelezettségét a Társulás a pályázati kiírás értelmében Társulási megállapodásban köteles foglalni.

A támogatói döntésről szóló 2015. január 9-én kelt értesítés a Társulási Megállapodással szembeni követelmények kapcsán akként fogalmaz, hogy “érvényes társulási megállapodás a Pályázati Felhívás B.1. pontjának megfelelő tartalommal”, ill. az „ Útmutató a Megvalósíthatósági Tanulmány elkészítéséhez” c. dokumentum tartalmaz elvárásokat a Társulási Megállapodással szemben.

A jelen előterjesztés mellékletét képező egységes szerkezetű Társulási Megállapodás mindenben a 2013. május 29. napján elfogadott egységes szerkezetű Társulási megállapodáson alapul, a többlettartalmat kizárólag a KEOP projekttel kapcsolatos, kötelezően beépítendő elemek képezik.

A KEOP projekt kapcsán beépítendő elemek mellett a Társulási Megállapodás tartalmazza a Társulás által korábban határozatban elfogadott Rigács Község Társulási szándékának elfogadását, ill. a tagönkormányzatok felsorolása között Pacsa és Jánosháza várossá nyilvánítására tekintettel az érintett önkormányzatok helyes megnevezését (Pacsa Város Önkormányzata, Jánosháza Város Önkormányzata,).

A jelen egységes szerkezetű Társulási Megállapodás valamennyi Társult Önkormányzat jóváhagyó határozatával lép hatályba, de hangsúlyozzuk, hogy a KEOP pályázat sikeres lebonyolításához elégséges az érvényes, azaz a Társulási Tanács által elfogadott Társulási Megállapodás, tehát a tagönkormányzatok általi - várhatóan elhúzódó - jóváhagyás a KEOP pályázat végrehajtását semmiképp nem veszélyezteti.

**Tisztelt Képviselő-testület!**

Kérjük az előterjesztés megvitatását és a polgármester felhatalmazását az Társulási Megállapodás módosítás aláíró lapjának aláírására felhatalmazását.

Hévíz, 2015. június 18.

**2.**

**Határozati javaslat**

Hévíz Város Önkormányzatának Képviselő-testülete a Nyugat-Balaton és Zala Folyó Medence Nagytérség Települési Szilárd Hulladékai Kezelésének Korszerű Megoldására létrejött Önkormányzati Társulás (rövidített neve: ZALAISPA Hulladékgazdálkodási Társulás) módosításokkal egységes szerkezetben foglalt Társulási Megállapodását jóváhagyja, és felhatalmazza a polgármestert annak aláírására, és a szükséges intézkedések megtételére.

Felelős: Papp Gábor polgármester

Határidő: 2015. július 31.

**3.**

**Melléklet**

1. melléklet

1. A Társulási Megállapodás az alábbiak szerint módosul:

1.1 A Társulási Megállapodásban felsorolt települések felsorolása módosul:

*„155.Pacsa Város Önkormányzata (Pacsa, Kisfaludy u. 2. lakosságszám: 1851 fő, képviselő: )*

*280.Jánosháza Város Önkormányzata (Jánosháza, Batthyány út 2. lakosságszám: 2823 fő, képviselő: )*

*283. Rigács Község Önkormányzata (8348 Rigács, Kossuth u. 19. lakosságszám: 230 fő, képviselő: )”*

1.2 A Társulási Megállapodás I/A szakasszal egészül ki:

*„I/A. ISPA/KA*

*1.Tagok a Nyugat-Balaton, Zala-folyó medence nagytérség települési szilárdhulladékai kezelésének általános megoldására vállalkoztak, amely környezetvédelmi beruházási terv végrehajtásában kiemelten érdekeltek az érintett települések önkormányzatainak képviselőtestületei. E célból konzorciumot hoztak létre. Jelen Társulási Megállapodás a Konzorciumi Szerződés elvein alapul. Célja olyan átalakulás megvalósításának elősegítése, hogy a projekt megvalósítása és a létrehozott vagyoni elemek későbbi üzemeltetése jogi személyiségű társulási formában történjen. Tagok mindezen feladatokat olyan magas műszaki-, technikai színvonalon és a környezetet védő rendszerben kívánják megoldani, amely biztonságot nyújt a térségben élő lakosság számára.*

*2. Tagok tudomásul veszik, hogy a tárgyi projektet az Európai Unió részéről 2002. december 16-án aláírt pénzügyi memorandumban (továbbiakban: pénzügyi memorandum) rögzített feltételek figyelembevételével valósíthatják meg, amely már számukra megküldésre került. Jelen Társulási Megállapodás értelmezése során a pénzügyi memorandum rendelkezései az irányadók.*

*3. A Társulással a tagok - a korábbiakban a Konzorcium szervezetében már kialakult - celldömölki, hévízi, keszthelyi, lenti, letenyei, nagykanizsai, vasvári, zalabéri, zalaegerszegi, zalakarosi, zalalövői, zalaszentgróti -vonzáskörzeteket/térségeket hozták létre, a pályázat elkészítésének, majd a hulladékgazdálkodási rendszer szervezésének (üzemeltetésének) és irányításának céljából.”*

1.3. A Megállapodás I/A szakasszal egészül ki:

*„I/B. KEOP*

*A Társulás az Új Széchenyi Terv Környezet és Energia Operatív Program támogatási rendszeréhez „A Nyugat-Balaton és Zala Folyó medence hulladékgazdálkodási rendszerének fejlesztése eszközbeszerzésekkel” címen KEOP-1.1.1/C/13-2013-0017 jelű pályázatot nyújtott be. A KEOP Irányító Hatóság vezetője a pályázatot 965.900.663.-Ft összegű támogatásra érdemesnek ítélte (a továbbiakban: KEOP vagy KEOP Projekt).*

*A KEOP Projekt elszámolható összköltsége: 1.047.180.000.-Ft.*

*Az elfogadott támogatási intenzitás: 92,238265 %.*

*A KEOP Projekt részeként a hulladékgazdálkodási rendszer részleges kibővítésére kerül sor a házhoz menő szelektív gyűjtőterületbe bevont ingatlanok számának bővítésével, a szelektív hulladékgyűjtő gépjárművek és edényzetek számának növelésével.*

*Tagok rögzítik, hogy a költség-haszon elemzésben használt díjszinteket betartják, a létrejövő vagyontárgyak vonatkozásában pedig központi díjmegállapítás szabályai érvényesülnek (Ht. 47/A. § (1) bek.).”*

1.4. A Megállapodás C szakasszal egészül ki:

„*C. Közös szabályok*

*A Társulás tagjai rögzítik, hogy a jogi személyiséggel rendelkező önkormányzati társulásukat szabad elhatározásukból, egyenjogúságuk tiszteletben tartásával, a kölcsönös előnyök és az arányos teherviselés alapján hozzák létre, a tagok települési önkormányzati feladatainak hatékonyabb, célszerűbb megoldására, az Mötv. 87. §-a értelmében.”*

1.5 A Megállapodás II. pontja helyébe a következő lép:

*„II.*

*A TÁRSULÁS IDŐTARTAMA*

*A Társulás határozatlan időre, de legalább a Támogatási Szerződésben (ISPA/KA, és KEOP) meghatározott, pénzügyi zárást követő kötelező fenntartási időre alakul.*

*Tagok kinyilvánítják együttműködési kötelezettségüket legalább a fenntartási időszak végéig.”*

1.6.A Megállpodás IV. 1. kiegészül:

*„ 1. Ezen Társulási Megállapodás megkötésénél Tagok a vonatkozó ISPA/KA és KEOP előírások mellett a hazai irányadó jogszabályokat, különösen Magyarország helyi önkormányzatairól szóló 2011. évi CLXXXIX. törvény rendelkezéseit veszik figyelembe.”*

1.7. A Megállapodás VII. kiegészül:

*„**VII/A. ISPA/KA fejlesztési források*

*Tagok az ISPA/KA támogatási kérelem előírásai szerint az önkormányzati önrészét előzetesen az alábbiak szerint biztosították:*

*Projekt összes nettó költsége*

*a pénzügyi memorandum*

*3.1 fejezet 1. pontjában foglaltak szerint 34.585.000 €*

*Finanszírozási megoszlás:*

*- ISPA/KA: 70 %*

*- Központi költségvetési támogatás: 20 %*

*- Saját forrás: 10 %*

*- Előkészítés költségei: 2,5%*

*(nem része az ISPA/KA támogatásnak, saját forrásból finanszírozandó)*

*Tagok a beruházás megvalósításához szükséges évi saját forrást a 2.sz. mellékletben meghatározott arányban - külön képviselő-testületi döntés alapján saját költségvetési rendeleteikben - biztosították. A Társulás működési költségeihez - a Társulási Tanács ilyen tárgyú döntése esetén - a Társulás tagjai az általuk képviselt települések lakosságszámának arányában járulnak hozzá. A tag által teljesítendő hozzájárulás elmulasztása esetén az elnök az esedékességtől számított 15 (tizenöt) napon belül, határidő tűzésével írásban felszólítja a hátralékos tagot. A tagi hozzájárulás késedelmes teljesítése esetén a tag - a jegybanki alapkamat kétszeresének megfelelő - késedelmi kamattal növelt összeget tartozik megfizetni.*

*A tagönkormányzatok által vállalt pénzügyi hozzájárulásaik nem teljesítése esetén, az irányadó eljárás a jogszabályon alapuló beszedés (inkasszó) alkalmazása.*

*Amennyiben valamely tagönkormányzat vállalt pénzügyi hozzájárulása ill. jelen megállapodás céljainak megvalósítása érdekében meghatározott fejlesztés, beruházás vonatkozásában vállalt fizetési kötelezettségének teljesítését illetően 15 (tizenöt) napot elérő késedelembe esik, a Társulás elnökének írásbeli felszólítását követő 15. (tizenötödik) napot követően jogosult és köteles a követelést a határidő eredménytelen elteltét követő 10 (tíz) napon belül jelen megállapodás elválaszthatatlan mellékletét képező felhatalmazó nyilatkozat alapján beszedési megbízással érvényesíteni. A beszedési megbízás eredménytelensége esetén a Társulás a követelést bírósági úton érvényesíti.*

*Amennyiben a Társulás felé a Tanács elnöke által képviselt tagönkormányzatnak áll fenn tartozása, a beszedési megbízás érvényesítésére a Társulás azon alelnök jogosult, aki által képviselt tagönkormányzatnak a Társulás felé tartozása nem áll fenn. Tagönkormányzatok vállalják, hogy fenti felhatalmazó nyilatkozatot a jelen megállapodás elválaszthatatlan 5. számú mellékletében szereplő tartalommal számlavezető hitelintézetüknél megteszik és azt a Társulás felé a nyilatkozat egy eredeti példányának megküldésével igazolják jelen - valamennyi tagönkormányzat által aláírt - megállapodás kézbesítésétől számított 8 napon belül.*

*VII/B. KEOP fejlesztési források*

*A Projekt nettó összköltsége 1.047.180.000.-Ft, azaz Egymilliárd- negyvenhétmillió-egyszáznyolcvanezer forint.*

*A Projekt elszámolható nettó összköltsége 1.047.180.000.-Ft, azaz egymilliárd-negyvenhétmillió-egyszáznyolcvanezer forint.*

*A támogatás mértéke a Projekt elszámolható összköltségének 92,238265%-a, de legfeljebb 965.900.663 Ft, azaz kilencszázhatvanötmillió-kilencszázezer-hatszázhatvanhárom forint. A Támogató: Nemzeti Fejlesztési Minisztérium (1011 Budapest, Fő utca 44-50, képviseli a nemzeti fejlesztési miniszter).*

*A beszerzésre kerülő eszközöket, az előkészítés költségeit a 7. számú melléklet tartalmazza.*

*Tagok megállapítják, hogy a KEOP projekt önrészét a Társulás saját maga biztosítja, az a tagönkormányzatok költségvetését nem terheli, így jelen Társulási Megállapodás az önerő tagok közötti felosztásáról nem rendelkezik.*

*VII/C. Működési források*

*Tagok az ISPA/KA projekt kivitelezése során a Projektiroda szervezet működésével összefüggő költségeket saját költségvetésükből fedezték (2,5%), tekintettel arra, hogy erre a célra pályázati összeg nem volt felhasználható.*

*Tagok megállapítják, hogy az ISPA/KA projekt kivitelezését követően a Társulás a szükséges működési költségek fedezetét saját maga termeti elő, az a tagönkormányzatoknak saját költségvetését nem terheli.*

*VII/D. Bevételek*

*Saját bevételek*

*A Társulás irányító szerve, a Társulási Tanács által megállapított mindenkori működési hozzájárulás összege, ill. a vagyongazdálkodás során a vagyonhasznosításból származó bevételek.*

*Belföldi és nemzetközi támogatások*

*A Társulás bevételét képezik a Társulás által pályázott nemzetközi, illetve hazai*

*támogatások, mely támogatási összeget - Tagok megállapodása és a vonatkozó*

*előírások alapján - csak a Társulás céljainak megvalósítására lehet felhasználni.*

*Egyéb bevételek*

*a Társulás alaptevékenysége körében kifejtett gazdasági tevékenységből származó bevételek*

*természetes és jogi személyek felajánlásai, hozzájárulásai*

*egyéb pályázati bevételek.*

*4. A gazdasági stabilitásról szóló 2011. évi CXCIV. törvény szerint - a 10.§ (2) bek.-ben*

*meghatározott kivétellel - a Társulás adósságot keletkeztető ügyletet csak a Kormány előzetes hozzájárulásával köthet. A Társulás az adott feladat ellátásában érintett önkormányzatok kezesség és garancia vállalása mellett, hitelt vehet fel az adósságkezeléséhez szükséges kötelezettségeinek teljesítésére.”*

1.8. A Megállapodás VIII.3. pontja kiegészül:

*„3. A Társulás a regionális hulladékgazdálkodás operatív feladatai és a települési szilárd hulladékgazdálkodási közszolgáltatás regionális szintű ellátása céljából egyszemélyes gazdasági társaságot alapított ZALAISPA Zrt. néven:*

*a hulladék gyűjtése, begyűjtése, szállítása, előkezelése, tárolása, hasznosítása, ártalmatlanítása elvégzésére,*

*a Zalabéri regionális települési szilárdhulladék lerakó, valamint*

*az ISPA/KA ill. KEOP támogatás keretében létrejött vagyon eszközrendszerének üzemeltetésére, hasznosítására.”*

1.9.A Megállapodás IX. fejezete helyébe a következő lép:

*„*  *IX.Tulajdonjogi kérdések*

*IX/A. Közös szabályok*

*Tagok előzetesen hozzájárulnak ahhoz, hogy a projekt (ISPA/KA, KEOP) keretében megépülő létesítmények a Társulás tulajdonába kerüljenek, mely Társulás tulajdonosai a tagok az 1. számú melléklet szerinti arányban, míg a KEOP pályázat esetében a 6. számú melléklet szerinti arányban.*

*A létrejövő közös tulajdoni részarányok mértékét, megoszlásának kialakítását a Tagok a beruházáshoz történő hozzájárulásuk arányához igazítják.*

*IX/B. ISPA/KA szabályok*

*Tagok vállalják az ingatlanok tiszta jogi helyzetének megteremtését, így hozzájárulnak ahhoz, hogy az ISPA/KA projekt keretében megépülő felépítmények a Tárulás nevére 1/1 tulajdoni arányban az ingatlan-nyilvántartásba bejegyzésre kerüljenek. Felek vállalják, hogy a tulajdonjogi kérdésekben a Pénzügyi Memorandumnak megfelelően járnak el.*

*A Tagok a projekt keretében az alábbi hulladékgazdálkodási rendszert valósították meg:*

*Zalabér, regionális települési szilárdhulladék lerakó telepítése műszaki védelemmel, biogázkivezető, majd mennyiségtől függő, hasznosítási rendszerrel. Hulladékgazdálkodási rendszer kialakítása, a szelektív hulladékgyűjtés elindítása hulladékudvarok, gyűjtő szigetek telepítésével, majd dekoncentrált gyűjtés (portákra, lakásokra szervezett) fokozatos bevezetésével, a zöldhulladékok és egyéb hasznosítható anyagok elkülönítése, az egyéb frakciók gyűjtés-szállítás utáni válogatása, tárolása, feldolgozásra történő előkészítése, komposztáló létesítése, kezdetben a zöld-, későbbiekben a konyhai biohulladék komposztálására. Építési, bontási törmelék elkülönített szállítása, tárolása, hasznosítása,*

*Zalaegerszeg, a hulladékgazdálkodási rendszer létrehozása a már megépült regionális hulladéklerakóhoz csatlakozva. Hulladékgazdálkodási rendszer kialakítása, a szelektív hulladékgyűjtés elindítása hulladékudvarok, gyűjtőszigetek telepítésével, majd fokozatosan a rendszeres gyűjtés általános bevezetésével, a zöldhulladékok és egyéb hasznosítható anyagok elkülönítése, az egyéb frakciók gyűjtés-szállítás utáni válogatása, tárolása, feldolgozásra történő előkészítése, komposztáló létesítése a zöld-, majd a konyhai biohulladékok komposztálására. A bezárásra kerülő lerakó rekultivációja, tájba illesztése.*

*Nagykanizsa, hulladékgazdálkodási rendszer létrehozása a már megépült regionális hulladéklerakóhoz csatlakozva. Hulladékgazdálkodási rendszer kialakítása, a szelektív hulladékgyűjtés elindítása hulladékudvarok, gyűjtőszigetek telepítésével, majd fokozatosan, a rendszeres gyűjtés általános bevezetésével, a zöldhulladékok és egyéb hasznosítható anyagok elkülönítése, az egyéb frakciók gyűjtés-szállítás utáni válogatása, tárolása, feldolgozásra történő előkészítése, komposztáló létesítése a zöld-. és a konyhai biohulladékok komposztálására.*

*Lenti, átrakóállomás létesítése a zalaegerszegi regionális lerakóhoz csatlakozva, hulladékgazdálkodási létesítményekkel - válogató, komposztáló, telepi hulladékudvar lakossági hulladék udvarok, gyűjtőszigetek, majd a szelektív hulladékgyűjtés fokozatos, általános bevezetése.*

*Keszthely, a már megépült hulladékudvar, átrakóállomás telepítése a zalabéri regionális lerakóhoz csatlakozva a jelen beruházás során megvalósuló fejlesztésekkel, hulladékgazdálkodási létesítményekkel - válogató, komposztáló, telepi hulladékudvar. Hulladékudvarok, gyűjtőszigetek telepítése, majd a szelektív hulladékgyűjtés-szállítás általános bevezetése.*

*Celldömölk, átrakóállomás telepítése a zalabéri regionális hulladéklerakóhoz csatlakozva. Lakossági hulladékudvarok, gyűjtőszigetek telepítése, majd a szelektív hulladékgyűjtés­szállítás bevezetése.*

*A felülvizsgálatba bevont legalább részben önkormányzati tulajdonban lévő lerakók rekultivációja a területileg illetékes hatóság bevonásával „szennyező fizet elv” szerinti megfelelőség figyelembevételével a tervezési tender keretében felállított rangsorolás mellett.*

*IX/C. KEOP szabályok*

*A Társulás a KEOP támogatásból megvalósítani kívánt feladatait a 7. sz. melléklet tartalmazza.”*

1.10 A Megállapodás X/A 5.o. pont kiegészül:

*„o. Alapítói/tulajdonosi jogok - az Áht. rendelkezéseinek melletti - gyakorlása a beruházás eredményeként létrejövő ISPA/KA ill. KEOP vagyon üzemeltetését ellátó egyszemélyes gazdasági társaság vonatkozásában. „*

1.11. A Megállapodás mellékletei helyébe az alábbi mellékletek lépnek:

*„Mellékletek:*

*1. sz. melléklet: a tagönkormányzatok tulajdoni hányadon alapuló szavazati aránya*

*2. sz. melléklet: Pénzügyi Megállapodás (ISPA/KA)3. sz. melléklet: a 2005. november 30-i vagyonleltár alapján befektetett eszközök*

*4. sz. melléklet a 11/2007. (IV. 12.) TT számú határozat 1. számú mellékletében megjelölt lerakók jegyzéke*

*5. sz. melléklet: felhatalmazó nyilatkozat inkasszó benyújtására*

*6. sz. melléklet: a KEOP Projektben résztvevő tagönkormányzatok megnevezése, és képviselőtestületi határozatok*

*7. sz. melléklet: a KEOP támogatásból megvalósítani kívánt feladatok felosztása*

*8. sz. melléklet: képviselő testületi határozatok*

*9. sz. melléklet: aláírólapok a Társulási Megállapodás elfogadásáról*”

2. melléklet

A Nyugat-Balaton és Zala folyó medence nagytérség települési szilárdhulladékai kezelésének korszerű megoldására Önkormányzati társulás Társulási Megállapodás egységes szerkezetben

**3.**

**Bizottsági állásfoglalás**

|  |  |  |  |  |  |  |
| --- | --- | --- | --- | --- | --- | --- |
| **Előterjesztés tárgya:**  A nyugat-Balaton és Zala folyó medence nagytérség települési szilárdhulladékai kezelésének korszerű megoldására Önkormányzati társulás Társulási Megállapodás módosítása | | | | | | |
|  | | **ülés időpontja** | **határozat-szám** | | **szavazati arány** | **bizottsági vélemény (kisebbségi vélemény feltüntetése)** |
| **Jogi- Ügyrendi,**  **Szociális Bizottság** | | 2015. június 18. | 77/2015. (VI.18.) JÜSZB határozat | | 2 igen szavazat | A bizottság az előterjesztés határozati javaslatában foglaltak elfogadását egyhangúlag javasolja a Képviselő-testület számára. |
| **Pénzügyi, Turisztikai és Városfejlesztési Bizottság** | 2015. június 18. | 136/2015. (VI.18.) PTVB határozat | 3 igen szavazat | | A bizottság az előterjesztés határozati javaslatában foglaltak elfogadását egyhangúlag javasolja a Képviselő-testület számára. |

**4.**

**Mellékletek**

A Zalaispa Társulási Megállapodás egységes szerkezetben

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Babics Tamás** | **osztályvezető** |  |  |
| **Dr. Márkus Mirtill** | **aljegyző** |  |  |
| **Szintén László** | **pénzügyi ellenőrzés** |  |  |
|  | **egyeztetési kötelezettség** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |