Iktatószám: VFO/ 151- / 2015.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2015. június 25-i nyilvános ülésére**

**Tárgy:** Hévíz város közterületein a járművel várakozás rendjéről szóló 21/2008. (X.1.) önkormányzati rendelet módosítása

**Az előterjesztő:** Papp Gábor polgármester

**Készítette:**  Babics Tamás osztályvezető

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Hévíz város közterületein a járművel várakozás rendjéről szóló **21/2008. (X.1.) önkormányzati rendelet** szabályozza a helyi közutakon, a helyi önkormányzat tulajdonában álló közforgalom elől el nem zárt magánúton, valamint tereken, parkokban és egyéb közterületeken kijelölt várakozóhelyekre, valamin a kijelölt védett várakozási övezetekre vonatkozó szabályokat.

A Képviselő-testület a 2015 február 12-i ülésén a rendelet módosítását tárgyalta. Az akkori módosítás a dolgozói, intézményi bérletek váltásának, a bérletek használatának rendjét szabályozta.

A működés tapasztalatai és időközben a Hunguest Hotel Panoráma vezetése megkeresése alapján a rendelet módosítására teszünk javaslatot. A jelenleg hatályos rendelet az önkormányzati intézményi és a nem lakossági foglalkoztatotti bérletek érvényességét munkanapokon 8-18 órák közötti időszakban határozta meg. Jogos felvetés érkezett különösen a nem lakossági foglalkoztatotti bérletek esetében. Hévíz idegenforgalmi jellegéből adódóan általános a hétvégi munkavégzés, és ekkor a bérletek nem érvényesek. A rendelet módosításával ezt helyzetet kívánjuk orvosolni úgy, hogy a bérletek érvényességét a hét minden napjára kiterjesztjük. A Hotel Panoráma kérelmében az ünnepnapokra is kérték a változtatást, de az nem szükséges, hiszen rendeletünkben az ünnepnapokon az ingyenes parkolás biztosított.

**Az önkormányzati rendelet-tervezet módosításának indokolása:**

1. § Az önkormányzati és nem lakossági alkalmazotti bérletváltási lehetőségét szabályozó rendelkezés.

2. § A rendelet hatálybalépésének kérdéseit szabályozza.

**Tisztelt Képviselő-testület!**

Az előterjesztés alapján kérem a rendelet-tervezetet megvitatni és elfogadni szíveskedjenek!

A Képviselő-testület és Szervei Szervezeti és Működési Szabályzatáról szóló 34/2014. (X. 30.) önkormányzati rendelet 61. § (3) bekezdése értelmében – az idő rövidsége miatt – az előterjesztést bizottsági véleményezés nélkül nyújtom be.

A rendelet elfogadása minősített többséget igényel.

Hévíz, 2015. június 19.

**Hévíz Város Önkormányzat Képviselő-testületének**

**…./….. (…) önkormányzati rendelete**

**Hévíz város közterületein a járművel várakozás rendjéről szóló**

**21/2008. (X. 1.) önkormányzati rendelet** **módosításáról**

# Hévíz Város Önkormányzat Képviselő-testülete a közúti közlekedésről szóló 1988. évi I. törvény 48. §. (5) bekezdésében kapott felhatalmazás alapján, Magyarország Alaptörvényének 32. cikk (1) bekezdés a) pontjában meghatározott feladatkörében eljárva a következőket rendeli el:

**1.§** A Hévíz város közterületein a járművel várakozás rendjéről szóló 21/2008. (X.1.) önkormányzati rendelet 1. számú melléklete helyébe jelen rendelete 1. sz. melléklete lép.

**2. §** A rendelet a kihirdetését követő napon lép hatályba, és hatálybalépését követő napon hatályát veszti.

dr. Tüske Róbert Papp Gábor

jegyző polgármester

*1. melléklet a Hévíz Város Önkormányzat Képviselő-testületének 21/2008. (X. 1.) önkormányzati rendeletéhez*

***Várakozási övezetbe sorolt területek***

I. Zóna

Széchenyi utcai nagyparkoló - sorompós parkolási rendszer

A zónában a nem lakossági bérlet érvényes. A zónában a hévízi lakossági, valamint az intézményi alkalmazotti bérlet nem érvényes.

II. Zóna (piros)

Petőfi Sándor utca

Hévízi lakossági bérlet legfeljebb 1 óra időtartamú parkolásra jogosít, várakozási díj megfizetése nélkül parkolási tárcsa kihelyezésével.

Az élelmiszer áruház előtt kijelölt 4 db parkolóhelyen várakozási díj megfizetése nélkül, parkoló tárcsa kihelyezésével, legfeljebb 60 perc időtartamra (türelmi idő 5 perc) lehet parkolni. A tárcsán a parkolás megkezdésének idejét kell beállítani!

A nem lakossági foglalkoztatotti, valamint az intézményi alkalmazotti bérlet a zónában nem érvényes.

III. Zóna (sárga)

Honvéd utca,

Park utca,

József Attila utca,

Jókai utca

A zónában a Hévízi lakossági bérlet korlátlan idejű parkolásra jogosít kivéve a József Attila utca Honvéd utca és Rózsa köz közötti szakaszát.

A zónában az önkormányzati intézményi alkalmazotti bérlet várakozásra jogosít.

A Park utcában a nem lakossági foglalkoztatotti bérlet várakozásra jogosít.

Az egészségügyi dolgozók térítésmentesen kizárólag az orvosi rendelő udvarán parkolhatnak.

IV. Zóna (zöld)

Ady Endre utca

A zónában a bérletek nem érvényesek.

V. zóna (kék)

Zrínyi utca 1. sz. alatti parkoló,

A Kossuth Lajos utca-Széchenyi utca-GAMESZ étterem közötti szakasz,

A József Attila utca-Honvéd utca-Rózsa köz közötti szakaszon (orvosi rendelő)

A zónában várakozási díj megfizetése nélkül, jegyváltás ellenében, tárcsa kihelyezésével, legfeljebb 60 percig (türelmi idő 5 perc) lehet parkolni. A tárcsán a parkolás megkezdésének idejét kell beállítani! A tárcsa 200 Ft-os áron a Parkolási Irodán váltható meg.

A zónában a bérletek nem érvényesek.

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: Hévíz város közterületein a járművel várakozás rendjéről szóló 21/2008. (X.1.) önkormányzati rendelet módosítása

**Társadalmi-gazdasági hatása**: Hévíz város idegenforgalmi orientáltsága miatt a hétvégén is általános a munkavégzés. A bérletek érvényességének hétvégi időszakra kiterjesztése szükséges.

**Költségvetési hatása**: csekély költséggel jár a számlázó rendszer szoftverének átállítása szükséges,

**Környezeti, egészségi hatása**: Nincs

**Adminisztratív terheket befolyásoló hatása**: csekély

**Egyéb hatása**: Nincs

**A rendelet megalkotásának szükségessége**: Állampolgári elégedettség növelése.

**A rendelet megalkotása elmaradása esetén várható következmények**: nincs

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Babics Tamás** | **osztályvezető** |  |  |
| **dr. Márkus Mirtill** | **aljegyző** |  |  |
| **Szintén László** | **pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |
|  |  |  |  |